《登越州城》
唐代·孙逖

越嶂绕层城，登临万象清。封圻沧海合，廛市碧湖明。

晓日渔歌满，芳春棹唱行。山风吹美箭，田雨润香粳。

代阅英灵尽，人闲吏隐并。赠言王逸少，已见曲池平。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。